אקס-מן: הפניקס האפלה

אקס-מן: הפניקס האפלה (באנגלית: X-Men: Dark Phoenix) הוא סרט גיבורי-על אמריקאי בלייב אקשן של פוקס משנת 2019. את הסרט ביים סיימון קינברג, אשר גם כתב את התסריט. הסרט מבוסס על הקומיקס "סאגת הפניקס האפלה" בסדרת האקס-מן של כריס קלרמונט וג'ון ביירן בהוצאת חברת ההוצאה לאור מארוול קומיקס, והוא החותם של סדרת סרטי "אקס-מן". לאחר שמעשה הבסתו של אפוקליפס והצלת כדור הארץ מכיליון מתפרסם ברחבי העולם, צוות גיבורי-העל "אקס-מן" זוכה לשם בינלאומי והופך לסנסציה. בגאווה גוברת ואנוכיות, צ'ארלס אקסבייר שולח את הקבוצה לפעול תחת ממשלת ארצות הברית. באחת ממשימותיהם, הם מגיעים לחלל ונקלעים אל תוך תאונה הרת אסון. בניסיון מר להגן על עמיתיה, ג'ין גריי סופגת את ישות "הפניקס". אף על פי שהיא מצליחה במטרתה, בהדרגה היא מתחילה לאבד שליטה על מעשיה וליצור כאוס, וכן היא גורמת לבואו של איום אימתני בדמות חוצן משנה צורה בשם ווק. הסרט קיבל ביקורות שליליות ברובו ורבים ממעריצי ומבקרי הסדרה ראו אותו כסיום מאכזב לסאגת האקס-מן, אם כי המשחק והמוזיקה זכו לשבחים. ב-1975, ג'ין גריי בת השמונה חווה פרץ בלתי נשלט בכוחות הטלקינזיס שלה במהלך נסיעה משפחתית, מה שמוביל לתאונת דרכים שהורגת את הוריה בעוד היא נותרת ללא פגע. זמן קצר לאחר מכן, פרופסור צ'ארלס אקסבייר לוקח אותה לבית הספר אקסבייר לצעירים מחוננים, שם הוא נכנס לראשה וחוסם נפשית את התאונה מזיכרונותיה ומסייע לה לחדד את יכולותיה. ב-1992, תשע שנים לאחר ההרס העולמי שנגרם על ידי אפוקליפס (עין סבאח נור), האקס-מן מגיבים לאות מצוקה ממעבורת החלל אנדוור, אשר נפגעה בצורה אנושה על ידי התפרצות סולארית. בעוד האקס-מן מנסים לשמור על כל האסטרונאוטים, ג'ין נפגעת מאנרגיה שהיא סופגת לתוך גופה בעודה מתאמצת להציל את המטוס של האקס-מן מההרס. ג'ין שורדת את האירוע אך כוחותיה מוגברים מאוד כתוצאה מכך. באותו הזמן החסם שהציב אקסבייר נהרס והיא במקרה תוקפת את המוטנטים שחוגגים בבית הספר. מאוחר יותר היא נוסעת לעיר הולדתה רד הוק, שבמדינת ניו יורק לאחר שגילתה כי אביה עדיין חי. האקס-מן מנסים לקחת אותה הביתה אבל היא פוגעת בפיטר מקסימוף בטעות והורגת את רייבן דארקהולם וכמה שוטרים מקומיים לפני שהיא עפה משם. היא עפה למקום המפלט למוטנטים באיי ג'נושה כדי לבקש סיוע מאריק לנשר (מגנטו) בשליטה על כוחותיה, אך אריק מגרש אותה לאחר שהיא נלחמת עם כוחות צבא ארצות הברית שנשלחו על מנת לעוצרה. ג'ין פוגשת את ווק, מנהיגה של גזע זר של חייזרים המשנה צורה המכונה "ד'בארי", שמסבירה לה כי מקור כוחה הוא עוצמה קוסמית שהשמידה את כוכב הלכת של בני ד'באריס לפני שנים רבות. הכוח אכל את כל אלה שבאו עמו במגע עד שפגש בג'ין. בינתיים, האנק מק'קוי, שמרגיש נבגד כתוצאה מן המניפולציה של אקסבייר והתערבותו בזיכרונותיו של ג'ין, חובר לאריק ולפליטים המוטנטים, בניסיון לנקום בג'ין על שהרגה את רייבן, בה האנק התאהב. לאחר שנודע להם על תוכניתו של אריק להרוג את ג'ין, מתמודדים האקס-מן עם החבורה שלו בניו-יורק. כאשר הם נלחמים, אריק מצליח לחדור לבניין ולהתעמת עם ג'ין אך הוא לא מצליח להשתלט עליה בשל יכולותיה המוגברות. אז אקסבייר נכנס לבניין עם סקוט סאמרס. ג'ין תוקפת אותם עד שאקסבייר משכנע אותה לקרוא את הזיכרונות שלו - מה שמאפשר לאישיות שלה לצוף מעל פני השטח. כשהיא מרגישה חרטה, ג'ין מבקשת מווק לקחת את הכוח ממנה; עם זאת, מתברר מהר מאוד כי התהליך יהרוג אותה. אקסבייר וסקוט מצליחים למנוע מווק לספוג את כוחה של ג'ין לפני שהמוטנטים, כולל ג'ין, נתפסים על ידי חיילים שנשלחו על ידי ממשלת ארצות הברית ומועברים על רכבת לכיוון מתקן המיועד לאכלוס המוטנטים. אקסבייר חש חרטה ומתוודה בפני האנק הכועס מאוד כי האחרון צדק בהאשמותיו הקודמות על שהתערב במוחה של ג'ין ושיקר לה. הרכבת מותקפת על ידי ווק וכוחות הד'בארי שלה. כאשר החיילים מתקשים להתגבר עליה, המוטנטים משוחררים ממגבלותיהם כדי להילחם באיום. לאחר שהם יוצאים מכלאם המוטנטים תוקפים את הד'בארי עד אשר ווק מגיעה בשביל ג'ין, בעודה מביסה כל מוטנט שמנסה לעצור אותה. בינתיים אקסבייר מעניק לג'ין את מוחו ומאפשר לאישיותה של ג'ין להשתלט על הכוח שבתוכה. ג'ין מחלצת את המוטנטים מפני התקפותיה של ווק. ווק נחושה לרוקן את ג'ין מהכוח הזר שבה אבל ג'ין לוקחת את ווק אל החלל החיצון ואת יתרת כוח הד'בארי ושם היא הורגת את ווק. אז ג'ין נעלמת, כאשר הפוטנציאל המלא של הכוח שלה משתחרר כפרץ אנרגיה בצורת עוף החול ("פניקס"). לאחר שכוך האירועים, בית הספר של אקסבייר משנה שמו ל"בית הספר ג'ין גריי לילדים מחוננים" כאשר האנק מתמנה למנהל בעוד אקסבייר פורש אחרי עשורים של לחימה למען זכויות המוטנטים. כשהוא יושב בפריז ומתחרה עם עצמו במשחק שח, מצטרף אליו אריק לנשר שיושב לשחק איתו. כשהם מתחילים לשחק, עוף חול בוער מופיע בשמיים. ג'יימס מק'אבוי - צ'ארלס אקסבייר/פרופסור אקס: מוטאנט אנגלי בעל המוח החזק ביותר בכדור הארץ אשר לו יכולות מנטליות מפותחות בצורה על-אנושית המאפשרות לו טלפתיה ושליטה במחשבות, מנהל "בית הספר לילדים מחוננים" והמנהיג הרוחני של צוות גיבורי-העל "אקס-מן", אותו גם ייסד ובו היה חבר. עבור התפקיד, מק'אבוי גילח את שיער ראשו. מייקל פסבנדר - אריק לנשר/מגנטו: מוטאנט גרמני-יהודי, ניצול שואה שאיבד את כל משפחתו, אשר לו יכולות שליטה באלקטרומגנטיות ובשדה המגנטי המאפשרות לו תמרון מתכות ותעופה, אחד ממייסדי צוות גיבורי-העל "אקס-מן", שבו היה בעבר גם חבר, אשר פנה לדרך אחרת והופך למנהיג פולחן "השוליות" ומנהל את אי המפלט "ג'נושה". ג'ניפר לורנס - רייבן דארקהולם/מיסטיק: מוטאנטית מסתורית אשר לה יכולת שינוי צורה על פי מראה, מנהיגת צוות גיבורי-העל "אקס-מן", שהייתה אחת ממייסדיו. בהתייחסות לתפקידה בסרט, לורנס תיארה את דמותה כ"אימהית" ("maternal"). סופי טרנר - ג'ין גריי/פניקס: מוטאנטית אמריקאית אשר לה יכולות טלקינזיס נרחבות וטלפתיה מתקדמת המארחת בגופה את ישות "פניקס", סטודנטית ב"בית הספר לילדים מחוננים" וחברה בצוות גיבורי-העל "אקס-מן". את דמותה של גריי כילדה, בפלשבקים, מגלמת סאמר פונטנה. עבור התפקיד, טרנר למדה אודות הפרעת זהות דיסוציאטיבית וסכיזופרניה. ג'סיקה צ'סטיין: ווק, חוצנית בעלת יכולת שינוי צורה מגזע הד'בארי. ניקולס הולט - האנק מק'קוי/חיה: מוטאנט אמריקאי בעל אינטלקט ברמה גאונית אשר לו פיזיולוגיה חייתית המקנה לו כוח, מהירות, סיבולת וחושים על-אנושיים וכן גם טופרים ושיניים חדות כתער, מדען במקצועו המשמש כמורה למדעים ב"בית הספר לילדים מחוננים". טיי שרידן - סקוט סאמרס/סייקלופס: מוטאנט אמריקאי אשר לו יכולת יריית מטחי אנרגיה חזקים מתוך עיניו, סטודנט ב"בית הספר לילדים מחוננים" וחבר בצוות גיבורי-העל "אקס-מן". אלכסנדרה שיפ - אורורו מונרו/סטורם: מוטאנטית מצרית אשר לה היכולת לשלוט במזג האוויר, חברה בצוות גיבורי-העל "אקס-מן". קודי סמית-מקפי - קורט וגנר/נייטקרולר: מוטאנט גרמני בעל מראה שד (רגליים בנות שתי אצבעות, ידיים בנות שלוש אצבעות, עיניים צהובות וזנב אחיזה גמיש) אשר לו יכולת טלפורטציה, סטודנט ב"בית הספר לילדים מחוננים" וחבר בצוות גיבורי-העל "אקס-מן". אוון פיטרס - פיוטר מקסימוף/קוויקסילבר: מוטאנט אמריקאי אשר לו יכולת מהירות על-אנושית, חבר בצוות גיבורי-העל "אקס-מן". למאר ג'ונסון והדוגמנית קוטה אברהרדט מגלמים את דמויותיהם של מאץ' וסלנה גאליו, בהתאמה. סקוט שפרד לוהק כפרופסור ג'ון, אביה של גריי, והלסטון סייג' מגלמת את דמותה של דאזלר. הבמאי בריאן סינגר החל לחקור את דמותה של ג'ין גריי לעומק ובהרחבה בסרט "אקס-מן 2" ב-2003, מתוך כוונה להציג אותה במלואה בהמשך אשר יתמקד בה כישות "פניקס" ויהווה אדפטציה קולנועית לקומיקס "סאגת הפניקס האפלה" בסדרת האקס-מן של כריס קלרמונט וג'ון ביירן בהוצאת חברת ההוצאה לאור מארוול קומיקס מ-1980. לאחר שסינגר פרש מהעבודה על ההמשך, התסריטאים זאק פן סיימון קינברג נשכרו לכתוב את התסריט ולכס הבימוי נבחר ברט ראטנר, כשמרבית תשומת הלב העלילתית הוקדשה בכלל לקומיקס "מחוננים" בסדרת האקס-מן של ג'וס וידון וג'ון קסידי מ-2005. ההמשך, "אקס-מן 3: המפלט האחרון", לא זכה להצלחה רבה בקופות ונכשל בצורה נחרצת מבחינה ביקורתית, במיוחד לאור האמון הרב שניתן בו מצד המפיצה פוקס המאה ה-20, ובין היתר, פן וקינברג התחרטו על שעשו. לאחר האתחול שנעשה לסדרת סרטי ה"אקס-מן" ב-2014 עם "אקס-מן: העתיד שהיה", בכתיבתו של קינברג ובבימויו של סינגר, השניים הביעו עניין לעבד מחדש את הקומיקס של קלרמונט וביירן למרקע, והכינו לכך את הקרקע ב-2016 עם "אקס-מן: אפוקליפסה". עוד בטרם צאתו של "אפוקליפסה", קינברג הביע עניין להמשיך את הבסיס הסיפורי אשר נשתל עם הדמויות החדשות ולפתוח בטרילוגיה חדשה אשר תתמקד בגרסותיהם הצעירות של ג'ין גריי (סופי טרנר), סייקלופס (טיי שרידן), סטורם (אלכסנדרה שיפ) ונייטקרולר (קודי סמית-מקפי) אך גם בכלילת גרסאותיהם המתבגרות של צ'ארלס אקסבייר (ג'יימס מק'אבוי), מגנטו (מייקל פסבנדר), מיסטיק (ג'ניפר לורנס) וחיה (ניקולס הולט). פוקס הביעו רצון לעשות את ההמשך של "אפוקליפסה" בהתבסס על "סאגת הפניקס האפלה" כעיבוד חדש, וקינברג נשכר לשוב ולכתוב את התסריט גם לזה. הוא ציין כי העלילה תתרחש בשנות ה-90,, ואף על פי תום חוזיהם של מק'אבוי, פסבנדר, לורנס והולט בטרם שנעשה עימם משא ומתן כלשהו לחידושו הוא הכליל אותם בתסריטו. לאור הביצועים המסחריים הכושלים והתגובה הביקורתית השלילית במיוחד של "אפוקליפסה", פוקס החליטה "ללחוץ על כפתור האיפוס" לזיכיון ולבצע את ההמשך כניסיון "חידוש", כשכן תחילה היא פיטרה את סינגר. בפברואר 2017, החלה לרוץ שמועה כי ההמשך עתיד להיקרא "אקס-מן: סופרנובה" ("X-Men: Supernova") וכי צילומיו יחלו עוד באותו יוני, ועוד באותו החודש טרנר אישרה כי תשוב לגלם בהמשך את גריי. קינברג נכנס למשא ומתן בדבר בימוי הסרט, בנוסף לכתיבתו, והיה למועמד המוביל של פוקס לתפקיד שכן שני הצדדים הביעו בכך עניין רב. כמו כן, פוקס נכנסה למשא ומתן עם מק'אבוי, פסבנדר, לורנס והולט בדבר חידוש חוזיהם. בסוף פברואר, קינברג תיאר את הדיווחים לגבי בחירתו כבמאי כ"מוקדמים מידי" (premature), אך ציין כי וניתן לו ההזדמנות לכך הוא "יתקן" את ה"עוול" שעשה ל"סאגת הפניקס האפלה". בתחילת מרץ, קינברג ציין כי הוא והמפיק האץ' פארקר החלו בשלבי פרה-פרודקשן מוקדמים וציין כי "סופרנובה" היה שום קוד בלבד עבור שלבי הפיתוח הראשוניים. קינברג ציין כי ההכנות להמשך החלו במהלך הפוסט-פרודקשן של "אפוקליפסה", וכי הם מעוניינים לעשות "משהו נועז ורדיקלי ולהרחיב את היקום באותה בצורה בה 'לוגאן' הרגיש נועז ורדיקלי ובוודאי שגם 'דדפול' עשה". בסוף אפריל, פוקס הכריזה כי הסרט ייקרא "אקס-מן: הפניקס האפלה" ("X-Men: Dark Phoenix") וכי הוא ייצא לאקרנים ב-2 בנובמבר 2018. בתחילת מאי, פארקר אישר באופן סופי כי העלילה תתבסס במלואה על "סאגת הפניקס האפלה" וכי היא תחקור את מאפייניה הקוסמיים, וכן ציין את ההיתכנות להופעת גרסה צעירה לדמותה של רוג. בתחילת יוני, נודע כי גזע החוצנים "שי'אר" עתיד להופיע בסרט, ואנג'לינה ג'ולי נבחנה עבור תפקיד אחת מהקיסריות שלו, אף על פי שציפתה מראש לא לקבל את התפקיד, כשמנגד ג'סיקה צ'סטיין הייתה בחירה מועדפת לכך. באמצע החודש, פוקס אישרה כי קינברג יביים את הסרט, אשר אותו הוא גם יפיק לצידם של לורן שולר דונר, פארקר וסינגר כמפיקים, וכי בנוסף לטרנר, שכבר הודיעה על כך בעצמה, שרידן, שיפ וסמית'-מקפי ישובו לגלם את דמויותיהם הצעירות בעוד מק'אבוי, פסבנדר, לורנס והולט את דמויותיהם המתבגרות. בנוסף, צ'סטיין נבחרה, ולוהקה לגלם דמות של חוצן. עוד באותו החודש, נודע כי דמותה של דאזלר עתידה להופיע. קלוד פרה נשכר לשמש כמעצב הפקה, ומאורו פיורה כצלם. התקציב עמד על כ-150–200 מיליון דולר. שלב הצילומים החל ב-28 ביוני 2017 במונטריאול, תחת השם "Teen Spirit". לקראת סוף יוני, הוכרז כי אוון פיטרס ישוב לגלם את דמותו של קוויקסילבר וכי למאר ג'ונסון לוהק לתפקיד שטרם נחשף. בסוף יולי, סאמר פונטנה לוהקה לגלם את דמותה של גריי כילדה. בתחילת אוגוסט, צ'סטיין אישרה באופן רשמי את מעורבותה, ובהמשך אותו החודש סקוט שפרד לוהק כאביה של גריי, ג'ון, וקוטה אברהרדט לוהקה לתפקיד שטרם נחשף. באמצע ספטמבר, דניאל קדמור אישר כי יופיע בתפקיד שטרם נחשף. בסוף אותו החודש, אוליביה מאן אישרה כי תשוב לגלם את דמותה של פסיילוק. הצילומים תמו ב-14 באוקטובר. שלב הפוסט-פרודקשן והעריכה החל בשבוע של ה-3 בדצמבר. במרץ 2018, היציאה לאקרנים נדחתה ל-14 בפברואר 2019. במאי 2016, קינברג אמר בראיון כי הוא מקווה לפצוח בטרילוגיה חדשה בסדרת הסרטים יחד עם סרט זה. עם זאת, בדצמבר 2017, לאחר רכישתה של פוקס בידי חברת וולט דיסני, בוב אייגר הכריז כי הזיכיון יאותחל וישתלב ביקום הקולנועי של מארוול. אם כך, "אקס-מן: הפניקס האפלה" הוא האחרון בסדרת הסרטים. מדיה וקבצים בנושא אקס-מן: הפניקס האפלה בוויקישיתוף אתר האינטרנט הרשמי של אקס-מן: הפניקס האפלה אקס-מן: הפניקס האפלה, ברשת החברתית פייסבוק אקס-מן: הפניקס האפלה, ברשת החברתית אקס (טוויטר) אקס-מן: הפניקס האפלה, ברשת החברתית אינסטגרם "אקס-מן: הפניקס האפלה", במסד הנתונים הקולנועיים IMDb (באנגלית) "אקס-מן: הפניקס האפלה", באתר AllMovie (באנגלית) "אקס-מן: הפניקס האפלה", באתר Rotten Tomatoes (באנגלית) "אקס-מן: הפניקס האפלה", באתר Box Office Mojo (באנגלית) "אקס-מן: הפניקס האפלה", באתר Metacritic (באנגלית) "אקס-מן: הפניקס האפלה", באתר דיסני+ סרטים (באנגלית) "אקס-מן: הפניקס האפלה", במסד הנתונים הקולנועיים KinoPoisk (ברוסית) ביקורות תומר קמרלינג, ‏הפניקס התפלה, באתר ‏מאקו‏, 6 ביוני 2019 ארז דבורה, ביקורת סרט - "אקס-מן: הפניקס האפלה": תנמיכו ציפיות, באתר ynet, 7 ביוני 2019 נתנאל שלומוביץ, "אקס־מן: הפניקס האפלה": סרט מיותר, שמוטב שלא היה מופק בכלל, באתר הארץ, 7 ביוני 2019 אבנר שביט‏, אקסטרה-סמול: "אקס-מן: הפניקס האפלה" הוא סיומת נחותה לסדרה המצליחה, באתר וואלה, 7 ביוני 2019 יעל שוב, "אקס מן: הפניקס האפלה": האם סצנה טובה אחת שווה לכם 44 שקל?, באתר Time Out תל אביב, 6 ביוני 2019 Michael D'Alimonte, ‏The X-Men Movie Is Blocking Off Montreal's Mount Royal For The Rest Of Summer, ‏MTL Blog, ‏10 באוגוסט 2017 Rebecca Rubin, ‘Dark Phoenix’ Takes on ‘Secret Life of Pets 2’ in Summer Box Office Battle, Variety, ‏5 ביוני 2019 Borys Kit, ‏Jessica Chastain in Talks to Play Villain in 'X-Men: Dark Phoenix'‎, ‏The Hollywood Reporter, ‏14 ביוני 2017 Tim Stack, ‏X-Men: Dark Phoenix heats up EW's First Look Issue, Entertainment, ‏7 בדצמבר 2017 Mike Fleming, Jr.‎, ‏Fox Formalizes Simon Kinberg To Helm ‘X-Men: Dark Phoenix’; Jennifer Lawrence, Michael Fassbender, James McAvoy Back, Jessica Chastain In Talks, ‏Deadline, ‏14 ביוני 2017 Jenna Anderson, ‏James McAvoy Teases Shaved Head for X-Men: Dark Phoenix, ‏Comic Book, ‏17 ביוני 2017 Blair Marnell, ‏X-Men: Dark Phoenix Details Hint At New Direction For Magneto, ‏Nerdist, ‏3 ביולי 2017 Tomas Bacon, ‏How Magneto Fits Into X-Men: Dark Phoenix; Genosha Confirmed, ‏Screen Rant, ‏8 בדצמבר 2017 Tim Stack, ‏Dark Phoenix: Your first look at 2018's incendiary X-Men movie | Mystique Has Gotten a Makeover, ‏Entertainment Weekly, ‏7 בדצמבר 2017 Tom Chapman, ‏X-Men: Dark Phoenix Casts Summer Fontana As Young Jean Grey, ‏Screen Rant, ‏30 ביולי 2017 Jessica Chastain, ‏Im gonna make you cry so hard, אינסטגרם, 1 באוגוסט 2017 Borys Kit, ‏'X-Men: Dark Phoenix': Evan Peters Returning as Quicksilver (Exclusive)‎, ‏The Hollywood Reporter, ‏29 ביוני 2017 I can't comment on what character I'm playing Jay Jayson, ‏X-Men: Dark Phoenix Adds Kota Eberhardt as Luna, ‏Screen Rant, ‏7 באוגוסט 2017 Tim Stack, ‏Dark Phoenix: Dazzler will appear in the upcoming X-Men film, ‏Entertainment Weekly, ‏23 ביוני 2017 Sean Elliot, ‏Exclusive Interview: Screenwriter Simon Kinberg Talks X-Men: The Last Stand – Part 1, ‏iF Magazine, ‏8 ביוני 2006 Nick Romano, ‏Rebooting The Dark Phoenix Saga? Here's What Simon Kinberg Says, ‏Cinema Blend, ‏21 בינואר 2016 אקס-מן 3: המפלט האחרון, ‏Box Office Mojo "אקס-מן: הפניקס האפלה", באתר ביקורות הסרטים Rotten Tomatoes (באנגלית) Steve Daly, ‏X Marks the Shots, ‏Entertainment Weekly, ‏9 ביוני 2006 Matt Goldberg, ‏Simon Kinberg “Regrets” Where X-MEN: THE LAST STAND Ended Up; Confirms Quicksilver for X-MEN: APOCALYPSE, ‏Collider, ‏21 במאי 2014 Hilary Lewis, ‏James McAvoy, 'X-Men: Apocalypse' Cast Talk Future Franchise Films, ‏The Hollywood Reporter, ‏27 במאי 2016 Umberto Gonzalez, ‏EXCLUSIVE: The Next X-Men Film Post ‘X-Men: Apocalypse’‎, Heroic Hollywood, ‏16 באפריל 2016 That Hashtag Show, ‏EXCLUSIVE: Simon Kinberg and Olivia Munn Talk X-Men, New Mutants, and Gambit - Saturn Awards 2016, ‏YouTube, ‏7 ביולי 2016 Spencer Perry, ‏Kinberg Confirms the Next X-Men Movie Will be Set in the ’90s, ‏Coming Soon, ‏9 במאי 2016 Borys Kit, ‏Fox's X-Men Issues: Jennifer Lawrence Unsigned, 'Deadpool' Defections, 'Gambit' on Hold, ‏The Hollywood Reporter, ‏9 בנובמבר 2016 אקס-מן: אפוקליפסה, ‏Box Office Mojo "אקס-מן: הפניקס האפלה", באתר ביקורות הסרטים Rotten Tomatoes (באנגלית) Matt Goldberg, ‏Rumor: ‘X-Men: Supernova’ Starts Production in June; Will Focus on Dark Phoenix, ‏Collider, ‏6 בפברואר 2017 Jhon Lyus, ‏Sophie Turner to start filming the new X-Men film soon and reveals a Game of Thrones update, ‏HeyUGuys, ‏13 באפריל 2017 Steve Weintraub, ‏Exclusive: Simon Kinberg in Talks to Write and Direct the Next ‘X-Men’ Movie, ‏Collider, ‏21 בפברואר 2017 Borys Kit, ‏'X-Men': Producer Simon Kinberg Top Contender to Helm Next Movie‎, ‏The Hollywood Reporter, ‏21 בפברואר 2017 Ashley Lee / Aaron Couch, ‏'X-Men' Producer on Phoenix Saga Rumors and Making Up for 'The Last Stand'‎, ‏The Hollywood Reporter, ‏24 בפברואר 2017 Angie Han, ‏Logan Producers Interview: Simon Kinberg & Hutch Parker, ‏/Film, ‏3 במרץ 2017 Pamela McClintock, ‏'Deadpool 2' Lands June 2018 Release Date‎, ‏The Hollywood Reporter, ‏22 באפריל 2017 Gregory Wakeman, ‏Two Major X-Men Characters Who Will Likely Be In The Dark Phoenix, ‏Cinema Blend, ‏20 במאי 2017 Rob Keyes, ‏X-Men: Dark Phoenix Going Cosmic ‘Certainly a Possibility’‎, Screen Rant, ‏23 במאי 2017 Hugh Armitage, ‏X-Men: Dark Phoenix could bring us some classic Marvel aliens, the Shi'ar, ‏דיגיטל ספיי, ‏8 ביוני 2017 Nicole Sobon, ‏X-Men: Dark Phoenix Casting Rumors Include Jolie, Chastain, ‏Comic Book Resources, ‏9 ביוני 2017 X-Men: Dark Phoenix - Full Cast & Crew, ‏IMDb Adam Fitch, ‏X-Men: Dark Phoenix Enlists Avatar, Smokin’ Aces Cinematographer, ‏CBR, ‏16 באוקטובר 2017 What’s Shooting, ‏ACTRA Montreal, ‏28 ביוני 2017 Jamie Lovett, ‏X-Men: Supernova Gets A New Working Title, ‏Comic Book, ‏6 בפברואר 2017 Megan Peters, ‏X-Men: Dark Phoenix Timeline Revealed, ‏Comic Book, ‏14 ביוני 2017 Christina Radish, ‏Olivia Munn on 'The LEGO Ninjago Movie' & Returning for 'X-Men: Dark Phoenix', ‏Collider, ‏26 בספטמבר 2017 Deadpool 2 and X-Men: Dark Phoenix Have Both Wrapped Filming, ‏Coming Soon, ‏14 באוקטובר 2017 Peter White & Dave Hayes, ‏Disney-Fox Deal: Bob Iger Discusses Digital Future, James Murdoch, Hulu and $2B Cost Savings, ‏Deadline, ‏14 בדצמבר 2017